Diari Oficial de la Generalitat Valenciana


Sumari del DOGV 9592, del 10-05-2023 (2023/4961)

Extracte de la Resolució de 19 de abril de 2023, de la vicerectora d'Estudis de la Universitat de València, per la qual es convoquen les ajudes per a la difusió de coneixement científic en ciències socials per a estudiants, en el marc del programa de doctorat en Ciències Socials i dels màsters de la Facultat de Ciències Socials de la Universitat de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9592

Data del DOGV
:   10-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4961


Data del document
:   20-04-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública

Extracte de la Resolució de 19 de abril de 2023, de la vicerectora d'Estudis de la Universitat de València, per la qual es convoquen les ajudes per a la difusió de coneixement científic en ciències socials per a estudiants, en el marc del programa de doctorat en Ciències Socials i dels màsters de la Facultat de Ciències Socials de la Universitat de València. [2023/4961]  
BDNS (identif.): 692894.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/692894).   
  
Primer. Persones beneficiàries  
Estudiants matriculats, en el moment de la celebració del congrés, en el programa de doctorat en Ciències Socials i en els màsters de la Facultat de Ciències Socials de la Universitat de València.  
  
Segon. Objecte  
Aquestes ajudes tenen per finalitat facilitar la difusió del coneixement científic en ciències socials mitjançant la participació en congressos i jornades de caràcter internacional i/o nacional.  
  
Tercer. Bases reguladores:  
Les bases reguladores de la convocatòria d'ajudes per a la difusió de coneixement científic en Ciències Socials, estan publicades en l'URL: https://links.uv.es/V9eyb92.   
  
Quarta. Quantia  
És finançable l'assistència a un congrés o a una jornada en l'àrea de ciències socials.  
El congrés s'ha d'haver celebrat de l'1 de gener de 2022 fins al 31 de desembre de 2022.  
S'estableixen les ajudes següents:  
a) Congressos nacionals: fins a 200 euros.  
b) Congressos internacionals: fins a 300 euros.  
  
Cinqué. Termini de presentació de sol·licituds  
El termini per a la presentació de les sol·licituds comença l'endemà de la publicació en el DOGV i acaba el 30 de juny de 2023.  
  
  
Sisé. Altres dades  
En aplicació de l'article 16.4 de la Llei 39/2015, d'1 d'octubre, del procediment administratiu comú de les administracions públiques, les sol·licituds s'han de presentar en el registre electrònic de la Universitat de València, dirigides a la Facultat de Ciències Socials, Instàncies específiques (ajudes estudiants).  
Les sol·licituds, segons el model que es pot descarregar en el web https://links.uv.es/0cuPOrD, adreçades al degà de la Facultat de Ciències Socials, es poden presentar des de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) fins al 30 de juny de 2023.  
A l'imprès de sol·licitud cal adjuntar el full de tercers amb les dades bancàries, disponible en l'adreça https://links.uv.es/mtWd67A.   
Les sol·licituds han d'incloure el certificat d'assistència i la factura de la inscripció, allotjament i/o transport.  
  
València, 20 d'abril de 2023.- La rectora p. d. (DOGV 30.05.2022), la vicerectora d'Estudis: María Isabel Vázquez Navarro.